Raġel ta’ 32 sena residenti l-Fgura, jinsab fil-periklu tal-mewt wara ħabta, aktar kmieni għall-ħabta tas- 1345hrs, fiż-Żona Industrijali ta’ Bulebel, iż-Żejtun. Minn stħarriġ preliminari jirriżulta li għal xi raġuni kien hemm impatt bejn mutur ta’ tip Yamaha li kien qiegħed jiġi misjuq mir-raġel ta’ 32 sena u vettura ta’ tip Maruti li kienet qegħda tiġi misjuqa minn raġel ta’ 34 sena residenti San Ġwann. Fuq il-post issejjħet ambulanza li ħadet lis-sewwieq tal-mutur l-Isptar Mater Dei sabiex jingħata l-kura meħtieġa. Bil-każ ġiet infurmata l-Maġistrat tal-Għassa li ħatret diversi esperti sabiex jassistuha fl-inkjesta li ġiet appuntat.